
126                                                                  DR 30.7.2018                                                       

 
Tuan Wong Kah Woh [Ipoh Timur]: Boleh minta laluan? Boleh minta laluan Yang 

Berhormat Tanah Merah? Fasal hendak lari itu. 

Dato’ Sri Ikmal Hisham bin Abdul Aziz [Tanah Merah]: Last ya, final. Saya minta 
Yang Berhormat Menteri yang jaga hal ehwal Parlimen menegur para Menteri to be serious, 
dengan izin, and to take serious sidang Parlimen kita kali ini. Last, saya boleh lagi. 

Tuan Wong Kah Woh [Ipoh Timur]: Tidak bagi? 

Dato’ Sri Ikmal Hisham bin Abdul Aziz [Tanah Merah]: Okey, silakan sekejap. 
Quick one. 

Tuan Wong Kah Woh [Ipoh Timur]: Quick one. 

Dato’ Sri Ikmal Hisham bin Abdul Aziz [Tanah Merah]: Go ahead, go ahead. 
Teruskan. 

Tuan Yang di-Pertua: Bagi ya? Okey, silakan. 

Tuan Wong Kah Woh [Ipoh Timur]: Cuma saya hendak dapatkan pandangan 
Yang Berhormat yang mana Titah Tuanku pada hari itu adalah sehari selepas rakan-rakan di 
sebelah sana sudah lari keluar dari Dewan. 

Dato’ Sri Ikmal Hisham bin Abdul Aziz [Tanah Merah]: Okey, faham. Okey, terima 
kasih. 

Tuan Wong Kah Woh [Ipoh Timur]: So, itulah tujuan utama Tuanku memberikan 
Titah tersebut. 

Dato’ Sri Ikmal Hisham bin Abdul Aziz [Tanah Merah]: Tuanku ini, Tuanku adalah 
berasal daripada Kelantan. Saya Kelantan, Tanah Merah ini Kelantan. Perkataan jangan lari 
ini ada maksudnya. Jangan lari, boleh tanya Yang Berhormat Timbalan Menteri itu apa 
maksud jangan lari. Orang Kelantan, Dr. Mohd Radzi. 

Okey, Tuan Yang di-Pertua. Pilihan Raya Umum Keempat Belas telah mengubah 
wajah landskap politik tanah air. Ia ibarat tsunami yang melanda Acheh sehingga mengubah 
struktur geologi wilayah berkenaan.  

Namun, barang perlu diingat di sebalik sorak-sorai keterujaan dan kegembiraan 
yang disulami dengan perasaan bangga yang bertompok di hati pemimpin-pemimpin Pakatan 
Harapan, ingin saya nyatakan kemenangan tersebut bukanlah kemenangan mutlak yang 
membuktikan sokongan rakyat kepada Pakatan Harapan. Ia memandangkan berdasarkan 
statistik dan kajian oleh pelbagai pihak termasuk Merdeka Centre mengenai keputusan 
Pilihanraya Umum Keempat Belas, ia menunjukkan kemenangan Pakatan Harapan didorong 
sokongan padu pengundi Cina dan India. Manakala majoriti pengundi Melayu masih bersama 
UMNO dan PAS. 

Ia terbukti apabila UMNO muncul sebagai parti tunggal dalam PRU14 memperoleh 
kerusi sebanyak 54 Kerusi manakala pihak PAS sebanyak 18 Kerusi. Apa pun kita akur dan 
menghormati keputusan rakyat. Namun, saya menggesa Kerajaan Pakatan Harapan berhati-
hati dalam perkara-perkara yang dilihat boleh menyentuh sensitiviti orang Melayu dan umat 
Islam. 

Tuan Yang di-Pertua, saya mengingatkan perkara ini bukanlah atas kepentingan 
politik tetapi merasa bimbang melihat perkembangan dari semasa ke semasa menyaksikan 
satu demi satu perkara yang dilihat menyentuh sensitiviti orang Melayu mula dilakukan. Ia 
bermula dengan tuntutan melampau HINDRAF yang menggesa kerajaan membuka UiTM 
kepada semua kaum dan desakan supaya kedudukan JAKIM dikaji semula. Kini terbaru, isu 
mahu mengiktiraf UEC pula kedengaran hanya disebabkan ia terkandung dalam manifesto 
Pakatan Harapan. 

Tuan Sanisvara Nethaji Rayer a/l Rajaji [Jelutong]: Peraturan, peraturan Yang 
Berhormat. Peraturan, peraturan. Peraturan Mesyuarat 36(10)(c). 

 

 

 

 



Tuan Wong Kah Woh [Ipoh Timur]: Boleh minta laluan? Boleh minta laluan Yang. Berhormat Tanah Merah? Fasal hendak lari itu. Dato' Sri Ikmal Hisham bin Abdul Aziz [Tanah Merah]: Last ya, final. Saya minta Yang Berhormat Menteri yang jaga hal ehwal Parlimen menegur para Menteri to be serious, dengan izin, and to take serious sidang Parlimen kita kali ini. Last, saya boleh lagi. Tuan Wong Kah Woh [Ipoh Timur]: Tidak bagi?. Dato' Sri Ikmal Hisham bin Abdul Aziz [Tanah Merah]: Okey, silakan sekejap. Quick one. Tuan Wong Kah Woh [Ipoh Timur]: Quick one. Dato' Sri Ikmal Hisham bin Abdul Aziz [Tanah Merah]: Go ahead, go ahead. Teruskan. Tuan Yang di-Pertua: Bagi ya? Okey, silakan. Tuan Wong Kah Woh [Ipoh Timur]: Cuma saya hendak dapatkan pandangan Yang Berhormat yang mana Titah Tuanku pada hari itu adalah sehari selepas rakan-rakan di sebelah sana sudah lari keluar dari Dewan. Dato' Sri Ikmal Hisham bin Abdul Aziz [Tanah Merah]: Okey, faham. Okey, terima kasih. Tuan Wong Kah Woh [Ipoh Timur]: So, itulah tujuan utama Tuanku memberikan Titah tersebut. Dato' Sri Ikmal Hisham bin Abdul Aziz [Tanah Merah]: Tuanku ini, Tuanku adalah berasal daripada Kelantan. Saya Kelantan, Tanah Merah ini Kelantan. Perkataan jangan lari ini ada maksudnya. Jangan lari, boleh tanya Yang Berhormat Timbalan Menteri itu apa maksud jangan lari. Orang Kelantan, Dr. Mohd Radzi. Okey, Tuan Yang di-Pertua. Pilihan Raya Umum Keempat Belas telah mengubah wajah landskap politik tanah air. Ia ibarat tsunami yang melanda Acheh sehingga mengubah struktur geologi wilayah berkenaan. Namun, barang perlu diingat di sebalik sorak-sorai keterujaan dan kegembiraan yang disulami dengan perasaan bangga yang bertompok di hati pemimpin-pemimpin Pakatan Harapan, ingin saya nyatakan kemenangan tersebut bukanlah kemenangan mutlak yang membuktikan sokongan rakyat kepada Pakatan Harapan. Ia memandangkan berdasarkan statistik dan kajian oleh pelbagai pihak termasuk Merdeka Centre mengenai keputusan Pilihanraya Umum Keempat Belas, ia menunjukkan kemenangan Pakatan Harapan didorong sokongan padu pengundi Cina dan India. Manakala majoriti pengundi Melayu masih bersama UMNO dan PAS. Ia terbukti apabila UMNO muncul sebagai parti tunggal dalam PRU14 memperoleh kerusi sebanyak 54 Kerusi manakala pihak PAS sebanyak 18 Kerusi. Apa pun kita akur dan menghormati keputusan rakyat. Namun, saya menggesa Kerajaan Pakatan Harapan berhati- hati dalam perkara-perkara yang dilihat boleh menyentuh sensitiviti orang Melayu dan umat Islam. Tuan Yang di-Pertua, saya mengingatkan perkara ini bukanlah atas kepentingan politik tetapi merasa bimbang melihat perkembangan dari semasa ke semasa menyaksikan satu demi satu perkara yang dilihat menyentuh sensitiviti orang Melayu mula dilakukan. Ia bermula dengan tuntutan melampau HINDRAF yang menggesa kerajaan membuka UiTM kepada semua kaum dan desakan supaya kedudukan JAKIM dikaji semula. Kini terbaru, isu mahu mengiktiraf UEC pula kedengaran hanya disebabkan ia terkandung dalam manifesto Pakatan Harapan. Tuan Sanisvara Nethaji Rayer a/l Rajaji [Jelutong]: Peraturan, peraturan Yang Berhormat. Peraturan, peraturan. Peraturan Mesyuarat 36(10)(c).